6. Godkendelse af retningslinjer til afholdelse af ældrerådsvalg 2021 (Åben)
Tidl. politisk behandling
Forventet sagsgang
SS-U, ØK, BY
Lovgrundlag
Lov om retssikkerhed og administration på det sociale 
område §30-33
SAGENS INDHOLD
Byrådet skal i denne sag tage stilling til retningslinjer for afholdelse af ældrerådsvalget 2021.
Byrådet godkendte 29. januar 2013 retningslinjer for valg til Favrskov Ældreråd. Der er afholdt 
ældrerådsvalg efter disse retningslinjer i både 2013 og 2017. Ældrerådet har overordnet ønsket at fastholde 
retningslinjerne for valget i 2021 – dog med få ændringer. Retningslinjerne med markerede ændringer er 
vedlagt.
Ældrerådet skal mindst hver 4. år afholde valg, og det siddende Ældreråds valgperiode udløber 31. 
december 2021. Ældrerådet skal minimum bestå af fem medlemmer, og for hvert medlem kan der vælges 
en suppleant. Byrådet godkendte i januar 2013 valgregler for afholdelse af ældrerådsvalg. I den forbindelse 
blev det besluttet, at Favrskov Ældreråd skal bestå af ni medlemmer og op til tre stedfortrædere.
På baggrund af en høj stemmeprocent på 70,1 i 2013 og 65,8 i 2017, samt en positiv oplevelse af 
gennemførelsen af valget begge år, ønsker Ældrerådet at afholde valg i 2021 efter retningslinjer, der er 
stort set identiske med retningslinjerne i 2013 og 2017. Den positive oplevelse gælder både 
gennemførelsen af valget på selve valgdagen, men også planlægning af valget og fintælling af stemmer 
dagen efter.
VURDERING
Social og Sundhed vurderer, at retningslinjer for afholdelse af valg til Favrskov Ældreråd udgør en god 
overordnet ramme for det kommende ældrerådsvalg, og kan derfor støtte op om at afholde valg 2021 efter 
disse. 
Den store deltagelse ved ældrerådsvalgene i 2013 og 2017 var tilfredsstillende, og Social og Sundhed ser 
gerne, at valgdeltagelsen kan opretholdes i 2021. Social og Sundhed vurderer med baggrund i den høje 
valgdeltagelse ved de foregående to valg, at fremmødevalg sammen med kommunal- og regionsrådsvalget 
er en god måde at afholde ældrerådsvalget på.
Ældrerådet har ønsket enkelte mindre ændringer i forhold til de tidligere retningslinjer. Bl.a. ønsker de en 
anden form for oplysning til borgerne om valget. Tidligere har Ældrerådet afholdt opstillingsmøder 
forskellige steder i kommunen, men det har vist sig, at møderne tiltrak få borgere. Derfor ændres punkt 7 i 
retningslinjerne om opstillingsmøder til, at Ældrerådet har ansvaret for, at valget synliggøres for 
stemmeberettigede borgere. Ældrerådet vil i den kommende tid drøfte de konkrete planer for synliggørelse, 
herunder bl.a. avisannoncer og deltagelse på møder i pensionistforeninger.
Byråd
23-03-2021 19:00
Sagsnr. MOD-2020-00241
DokID: 
Sagsbehandler: Lea Lassen 
Boris Mathiesen (tinj)
Social og Sundhed vurderer, at de få foreslåede ændringer bidrager til at gøre retningslinjerne bedre. 
Herudover vurderer Social og Sundhed sammen med Ældrerådet, at ændringen i punkt 7 vedr. 
synliggørelse af valget vil medvirke til at opretholde den høje stemmeprocent.
ØKONOMI
I budgettet er der afsat 187.000 kr. til afvikling af ældrerådsvalget 2021. 
Det forventes, at der vil være et merforbrug til afholdelse af valg, bl.a. i form af øgede udgifter til 
annoncering, indkøb af ekstra stemmebokse samt diæter til ekstra valgtilforordnede. Merforbruget dækkes 
af Ældrerådets budget.
INDDRAGELSE
Ældrerådet har drøftet afholdelse af ældrerådsvalget på forretningsudvalgsmødet 21. januar 2021. 
INDSTILLING
Direktøren for Social og Sundhed indstiller til Byrådet:
1.
At valg til Favrskov Ældreråd afholdes efter vedlagte retningslinjer.
BESLUTNING
Social- og Sundhedsudvalget, 2. marts 2021:
Fraværende: Jacqueline Carlsen.
Indstilles godkendt.
Økonomiudvalget, 16. marts 2021:
Fraværende: Ingen.
Indstilles godkendt.  
Byrådet, 23. marts 2021:
Fraværende: Ingen.
Godkendt.
Bilag
1.
Retningslinjer for valg til Favrskov Ældreråd (2403889)
